"Сабантуй" журналы балаларны яклау көне уңаеннан кызыклы фотобәйге оештыра

	Һәр гаилә архивында балаларыгыз тормышының иң күңелле мизгелләре сурәтләнгән фоторәсемнәре бар: сабыйның тәүге тапкыр тәпи басуы, ирешкән уңышлары, беренче җиңүе. Бәлки улыгыз яки кызыгыз турында әнисенең (әтисенең, бабасының, әбисенең) копиясе дип әйтәләрдер. Ике буын вәкиленең бергә төшкән рәсемнәре дә бик теләп кабул ителәчәк.	 Бәйге өчен бер кеше исеменнән 3тән артык фото кабул ителми. Фотоларны sabantui@bk.ru адресына яки https://vk.com/id88575327 аккаунтына җибәрергә була.  Фото астына урнаштырыр өчен бер җөмлә һәм үзегез турында кыскача мәгълүмат (исем-фамилия, яшь, тору урыны) язырга онытмагыз.
Хатлар 2017 елның 27 маена кадәр кабул ителә. Сайтка урнаштырганнан соң, ачыктан-ачык тавыш бирү игълан ителәчәк. Тавыш бирү 5 июньгә кадәр дәвам итә. Ә җиңүчене бик “тәмле” бүләк көтә!   
	---	
Матбугат.ру

	№ --- | 23.05.2017	


